מנכ"ל משרד הכלכלה עמית לנג ביקש לסיים את תפקידו בהקדם - גלובס
ראשיפורטל פיננסיכל הכותרותשוק ההוןבארץגלובלי ושוקי עולםנדל''ן ותשתיותנתח שוק וצרכנותדין וחשבוןגלובס טקדעותמגזין Gליידי גלובסהמשרוקית קריירה מנכ"ל משרד הכלכלה עמית לנג ביקש לסיים את תפקידו בהקדם
יובל אזולאי 09/05/2017
בתום 4 שנות כהונה בתפקיד, מנכ"ל משרד הכלכלה והתעשייה, עמית לנג, הודיע היום (ג') כי יסיים את תפקידו בימים הקרובים. התפטרותו של לנג תואמה כבר לפני שבועות עם שר הכלכלה אלי כהן, שמתכוון להודיע בקרוב על מינוי של מנכ"ל חדש למשרד.
לנג נחשב למנכ"ל דומיננטי במשרד הכלכלה, והוא מונה לתפקיד בידי השר לשעבר וכיום שר החינוך, נפתלי בנט. מאז שמונה לתפקיד, הוא כיהן כמנכ"ל מתחת ל 5 שרים, ובהם יו"ר ש"ס אריה דרעי, ראש הממשלה בנימין נתניהו שהחזיק בתיק זה במשך חודשים ארוכים, אחריו משה כחלון שהחזיק בתיק זה לצד תיק האוצר, והשר המכהן כהן.
בשיחה עם "גלובס" אמר היום (ג') לנג כי החליט לסיים את תפקידו על רקע תחושה של מיצוי: "אף פעם לא עשיתי תפקיד מעבר ל-3.5 שנים, וכאן אני מגרד כבר את השנה הרביעית. במהלך החודשים האחרונים חשבתי על כך רבות, אך סברתי שלעזוב בזמן שאין פה שר קבוע - זה חוסר אחריות. כעת יש שר פעיל, סיכמתי איתו את העזיבה, ועד שימונה מנכ"ל חדש, אעמוד לרשותו ככל שיידרש".